
Kirjaliku nõusoleku andmine

Võttes aluseks kohaliku omavalitsuse korralduse seaduse  § 30 lõige 1 punkti 2, ehitusseaduse  § 16 lõike 5, §29 lõike 2 punkt 4 ja Narva Linnavolikogu 29. mai 2003.a määruse nr 28/17 "Narva Linnavalitsuse kirjalike nõusolekute väljaandmise ja nende väljastamise keeldumise õiguse delegeerimine",
1. Asjaolud ja menetluse käik

07.11.2007. a laekus läbivaatamiseks Tallinna mnt 55, 55d, 55e, 55f, 55g ehituste omanikult kirjalike nõusolekute taotlused nimetatud krundil asuvate ehitiste täielikuks lammutamiseks koos ehitusprojekti ning makstud riigilõivuga 3500 EEK. Ehitusprojekt on kooskõlastatud märkuseta Ida-Eesti Päästekeskuse Insenertehnilise Bürooga, krundil asuvate võrkude valdajate ja peaarhitektiga.

Keskkonnaministeeriumi Ida-Virumaa Keskkonnateenistus kooskõlastas ehitiste lammutamise ehitusprojekti tingimusega: „Võtta territooriumi pinnase analüüsid võimaliku reostuse määramiseks enne ja pärast territooriumi puhastamist. Analüüside tulemused esitada Ida-Virumaa keskkonnateenistusele.”

2. Õiguslikud alused
Vastavalt ehitusseaduse:

 § 16  lõike 1 punktile 1 kohaliku omavalitsuse kirjalik nõusolek on nõutav, kui ehitatakse väikeehitist
§ 29 lõikele 2 punktile 4 ehitise omanik on kohustatud esitama ehitise likvideerimise korral ehitise teatise.
3. Otsus 
3.1. Anda kirjalikud nõusolekud Tallinna mnt 55, 55d, 55e, 55f, 55g asuvate ehituste täielikuks lammutamiseks; 
3.2. Kohustada krundi omanikku lammutustööde lõpetamisel esitama ehitusloa väljastajale:

3.2.1. ehitise teatise ehitise likvideerimise kohta;

3.2.2. Keskkonnaministeeriumi Ida-Virumaa Keskkonnateenistuse arvamuse ohtlike jäätmete likvideerimise ning territooriumi pinnase analüüside kohta.

4.Korraldus jõustub punkti 1 nõusoleku taotlejale teatavaks tegemisest.
5.Korraldust on võimalik vaidlustada Tartu Halduskohtu  Jõhvi  kohtumajas30 päeva jooksul arvates korralduse teatavakstegemisest.               

